- Vinter-VM perfekt for England
ARTIKKELEN ER OVER FIRE ÅR GAMMEL - Vanligvis går vi inn i VM etter en lang, hard ni måneder lang sesong, når spillerne er helt «døde» i kroppen. For et engelsk landslag er dette det absolutt beste som kunne skje, sier Englands tidligere landslagsspiller Phil Neville (38) til BBC. I forbindelse med en pressekonferanse i dag ga generalsekretær Jerome Valcke i det internasjonale fotballforbundet FIFA uttrykk for at president Sepp Blatter & co ikke ser noen grunn til å «beklage» at VM-sluttspillet i Qatar 2022 kommer til å bli avviklet fra slutten av november - frem til dagen før julaften.VM-finalen vil etter talt å dømme bli spilt lille julaften - 23. desember - 2022. Mesterskapet skal høyst sannsynlig avvikles over 28 dager. Det vil si at VM 2022 blir fire dager kortere enn normalt. Dette er foreløpig et forslag fra FIFA, men det vil helt sikkert bli endelig vedtatt av FIFAs styre i Zürich i mars. Det har støtte fra en rekke konføderasjoner, blant andre den afrikanske og amerikanske. Generalsekretær Jerome Valcke mener også at FIFA ikke kommer til å bli avkrevd økonomisk kompensasjon fra forskjellige nasjonale ligaer på grunn av flyttingen av VM fra europeisk sommertid til midtvinter. Tidligere Manchester United og Everton-spiller Phil Neville imøtegår også kritikken som har haglet mot FIFA, som indirekte erkjenner at det var et gedigent feilgrep å velge Qatar som arrangør av fotball-VM nummer 22. Neville sier til BBC at han tror Englands landslagssjef Roy Hodgson nå slikker seg om munnen.- Fordi vi vil ha det mest pigge landslaget noen gang i et VM, mener Phil Neville. - Vi har lenge ropt på en pause midtvinters. Kanskje dette vil gi oss en stor sjanse til å vinne VM, tilføyer han. Phil Neville spilte for det engelske landslaget fra 1996 til 2007, men ble aldri tatt ut på et av Englands VM-lag. Han jobber for BBC og TV-kanalen Al Jazeera, som har base i Doha i Qatar. Neville påpeker at temperaturene i sommermånedene er grunn god nok til å flytte VM, slik det nå vil bli gjort. I Golfstaten er det kan de stige til over 40 grader celsius på sommeren, mens temperaturene i november og desember ligger rundt 25 plussgrader.
Fotball-VM i desember og finalen lille julaften i Qatar er den beste presangen England kan få.